Marina Vejnovets

Marina Valeriyevna Vejnovets () — belaruslu balerina, Belarus Respublikası Böyük Opera və Balet Teatrının aparıcı səhnə ustası, Belarus Respublikasının əməkdar artisti (2014).
 Həyatı 
Marina Vejnovets uşaq ikən bədii gimnastika ilə məşğul olub və idman ustası namizədi adına layiq görülüb. Daha sonra Marina Vejnovets baletlə maraqlanır və müvəffəqiyyətlə bitirdiyi Belarus Dövlət Xoreoqrafiya Kollecinə daxil olub. 8-ci sinfə qədər hər iki sahədə dərslərə davam edib, lakin sonda seçimini baletin xeyrinə edib.

Mariya Valeryevna 1997-ci ildə kolleci bitirib (Belarus xalq artisti İrina Savelyevanın sinfi) və Belarus Respublikası Milli Akademik Böyük Opera və Balet Teatrının truppasına qəbul olunub. 1997-2008-ci illərdə onun səhnəsində rəqs edib. Marinanın ilk rolu "Don Kixot" tamaşasındakı Kitri olub.Редакция «7 дней». «Она сама — произведение искусства!»

Marina Vejnovetsin müəllimi Belarusun xalq artisti Lyudmila Brzhozovskaya idi, o, ondan çox gözəl balerina və istedadlı artist kimi danışırdı.газ. «Народная Воля», 29.03.2010Маленькая княгиня белорусского балета

10 oktyabr 2008-ci ildə Marina Vejnovets truppa partnyoru Yuri Kovalevlə nigaha girib.

2008-2009-cu illərdə Marina Vejnovets Konstantin Takkinin Sankt-Peterburq Balet Teatrının (SPBT) truppasının solisti olub və onunla Parisdə, Yelisey Çölləri Teatrının nüfuzlu səhnəsində çıxış edib. İspaniya]da Londonda (London Kolizeyi) "La Bayadère" baletində Qamzatti rolunu (onun səhnə yoldaşı Yuri Kovalev orada Solor rolunu uğurla rəqs edib) gözəl ifa ilə tamaşaçı rəğbətini qazanıb. Teatrda işləyərkən Marinanın (və ərinin) müəllimi Rusiyanın xalq artisti Lyubov Kunakova (Mariinski Teatrının keçmiş ulduzu, bu gün dünyanın ən yaxşı qadın müəllim və repetitorlarından biridir) idi.

Bundan əlavə, o, Polşa, Hollandiya, Misir, Çin, Cənubi Koreya, Meksika, Yaponiya və digər ölkələrdə (o cümlədən Belarus Opera və Balet Teatrının tərkibində) səhnəyə çıxaraq performans göstərib.

Marina Vejnovets 2009-cu ildən yenidən Belarus Respublikasının Milli Akademik Böyük Opera və Balet Teatrının truppasına qəbul olunub.

2012-ci ildə Vejnovets Sankt-Peterburqda Vaqanova adına Rus Balet Akademiyasını (pedaqoji şöbə) bitirib.

 Yaradıcılıq gecəsi 
5 aprel 2011-ci ildə Milli Akademik Böyük Opera və Balet Teatrında Marina Vejnovets və həyat yoldaşı Yuri Kovalevin yaradıcılıq gecəsi keçirilib. Помим Belarus teatrının səhnəsində duetin rəqs etdiyi hissələrlə yanaşı, müasir xoreoqrafiya ilə nömrələr də nümayiş etdirilib. Konsert proqramında klassik və müasir xoreoqrafiya nümayiş olunub.
Onların ifasında səhnədə (A.Adamın “Jizel” baletinin 2-ci pərdəsi, Pyotr Çaykovskinin “Qu gölü”, Nikolay Rimski-Korsakovun “Şəhrizadə”, Aram Xaçaturyanın “Spartak”, “La Bayadere” baletlərindən variasiyalar və L. Minkusun “Don Kixot”, Pyotr Çaykovskinin “Yatmış gözəl”, Moris Ravelin “Bolero” birpərdəli baleti və eləcə də Elena Kuzminanın müasir bəstəkarların musiqisinə səhnələşdirdiyi xoreoqrafik nömrələr tamaşaçılara təqdim olunub.

Gecədə iştirak üçün bir çox məşhur balet artistləri dəvət olunublar. Onların arasında Sankt-Peterburq baletinin ulduzları - Mariinski Teatrının priması, Rusiyanın əməkdar artisti İqor Kolb, Boris Eyfmanın rəhbərliyi ilə Dövlət Akademik Balet Teatrının solisti, Rusiyanın əməkdar artisti Yelena Kuzmina, Konstantin Takkinin Sankt-Peterburq Balet Teatrının prima balerinası, beynəlxalq müsabiqələr laureatı İrina Kolesnikova olub. Axşam proqramına duetin Yelena Kuzmina (Sankt-Peterburqun ən məşhur xoreoqraflarından biri, Rusiyanın əməkdar artisti, Boris Eyfman Teatrının aparıcı rəqqasəsi) ilə hazırladığı bir neçə müasir nömrə də daxil idi. 

 Yaradıcılıq gecəsinin qalereyası (2011) 

 Vejnovets balet məktəbi 
2012-ci ildə Marina və Alena Vejnovets bacıları özəl balet məktəbi açdılar. Məktəbin məşğələlərinin məqsədi uşaqların estetik və bədii qabiliyyətlərini inkişaf etdirmək, onların duruşunu düzəltmək, rəqsi (klassik və müasir rəqs) öyrətməkdir. Bundan əlavə, məktəb uşaqları peşəkar balet müsabiqələrinə və xoreoqrafiya məktəblərinə qəbula hazırlayır.

Vejnovets balet məktəbi balet sənətinin klassik ənənələrinə və Marina Vejnovetsin özünün şəxsi təcrübəsinə əsaslanır. Vejnovets məktəbinin şagirdləri səhnələrdə balet tamaşaları nümayiş etdirirlər. Belarus Dövlət Filarmoniyasının, Belarus Dövlət Akademik Musiqili Teatrının, Mariinski Teatrının (Sankt-Peterburq) artistləri o cümlədən Belarus Respublikasının Milli Akademik Böyük Opera və Balet Teatrının tanınmış artistləri və dünya səviyyəli ulduzlarının
iştirakı ilə məşğələlər baş tutur. 

Məktəbin məşhur şagirdləri arasında Sankt-Peterburq (klassik rəqs (solo), 10-12 yaş kateqoriyası) “BALTIK BÜRCÜ - 2013” Uşaq və Gənclərin Beynəlxalq Müsabiqə-Festivalının 2-ci dərəcəli laureatı Anastasiya Yurkeviç də var.
 Mükafatları 
Belarus Prezidenti Aleksandr Lukaşenkonun 23 noyabr 2011-ci il tarixli 535 nömrəli Fərmanına uyğun olaraq, Marina Vejnovets görkəmli yaradıcılıq nailiyyətlərinə, yüksək peşəkar ustalığa və milli mədəniyyətin və incəsənətin inkişafındakı xidmətlərinə görə Fransisk Skarina medalı ilə təltif edilib.

4 avqust 2014-cü il tarixində yüksək peşəkarlıq bacarığına və mədəniyyətin inkişafındakı görkəmli nailiyyətlərinə görə Belarus Böyük Teatrının artisti Marina Vejnovets Belarus Respublikası Prezidentinin Fərmanı ilə “Belarus Respublikasının əməkdar artisti” adına layiq görülüb.
 Marina Vejnovets haqqında tamaşaçılar və mətbuat 
 Marina Vejnovets əsl prima və sadəcə gözəllikdir, gözlərinizi ondan çəkə bilməzsiniz.
— Milli Akademik Böyük Opera və Balet Teatrının rəsmi rəyi.Отзывы
 Belarus Respublikasının Böyük Balet Teatrının truppasındakı ən parlaq balerinalardan biri — “Zebra Plus” jurnalı № 3(16).
 Düşüncəli və ruhlu, ehtiraslı və zərif balerina Marina Vejnovets müasir həyatın dinamikasını səhnəyə gətirdi... — “Minski Kuryer” qəzeti (16.05.2008).Танцы трех столетий
 Sənətdə əks olunması 
2013-cü ildə rəssam Oksana Arakçeyeva Belarus baletinin aparıcı solistlərinin portret silsiləsi çərçivəsində Böyük Teatrın yubiley mövsümü üçün Marina Vejnovetsin portretini çəkib. Rəssam o vaxt balerinanın çıxış etdiyi Nesvij şəhərində Marina Vejnovetsin portret eskizlərini götürüb. Rəsmdə balerina “Bolero” baletindən bir qız obrazında əks olunub.

 İstinadlar 

 Ədəbiyyat 

 Марціновіч Д. Праз экспрэсію пластыкі// Маладосць. 2011. № 4. С. 98-103.
 Марціновіч Д. Марына + Юра = балет// Мастацтва. 2011. № 6.
 Савицкая О. Танец вдвоем // Партер. 2011. № 3. С. 56-59.
 Яроміна К. І ўсё гэта — частка яе…// Літаратура і мастацтва. 2007. 28 верасня. № 39. С. 10.
 Яроміна К. Інфернальная і летуценная// Мастацтва. 2008. № 5. С. 14-15.
 Яроміна К. Дуэт: колькі ў гэтым слове!// Літаратура і мастацтва. 2010. 24 верасня. № 38. С. 10.
 Яроміна К. На сцэне — дуэт…// Настаўніцкая газета. 2011. 19 красавіка.

 Xarici keçidlər 
 Фотогалерея М. Вежновец на сайте НАБТБ РБ